CELEX: 62009TN0157
Language: fi
Date: 2009-04-20 00:00:00
Title: Asia T-157/09 P: Valitus, jonka Luigi Marcuccio on tehnyt 20.4.2009 virkamiestuomioistuimen asiassa F-42/08, Marcuccio v. komissio, 18.2.2009 antamasta määräyksestä

20.6.2009   
            
            
               FI
            
            
               Euroopan unionin virallinen lehti
            
            
               C 141/55
            
         Valitus, jonka Luigi Marcuccio on tehnyt 20.4.2009 virkamiestuomioistuimen asiassa F-42/08, Marcuccio v. komissio, 18.2.2009 antamasta määräyksestä
   (Asia T-157/09 P)
   2009/C 141/112
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: avvocato G. Cipressa)
   
      Muu osapuoli: Euroopan yhteisöjen komissio
   
      Vaatimukset
   
   Valittaja vaatii, että ensimmäisen oikeusasteen tuomioistuin
   
               —
            
            
               kumoaa asiassa F-42/08, Marcuccio vastaan komissio, 18.2.2009 annetun virkamiestuomioistuimen (ensimmäinen jaosto) määräyksen kaikilta osin
            
         
               —
            
            
               toteaa, että virkamiestuomioistuimessa nostettu kanne, jonka johdosta valituksenalainen määräys annettiin, täytti tutkittavaksi ottamisen edellytykset, ja ensisijaisesti:
            
         
               —
            
            
               hyväksyy kokonaisuudessaan virkamiestuomioistuimessa esitetyt kantajanvaatimukset, jotka on valituksessa toistettu
            
         
               —
            
            
               velvoittaa vastapuolen korvaamaan valittajalle kaikki sille asian käsittelystä virkamiestuomioistuimessa ja ensimmäisen oikeusasteen tuomioistuimessa aiheutuneet ja aiheutuvat kulut, sekä toissijaisesti
            
         
               —
            
            
               palauttaa asian virkamiestuomioistuimen käsiteltäväksi, jotta se ratkaisisi pääasiakysymyksen uudelleen eri kokoonpanossa.
            
         
      Oikeudelliset perusteet ja pääasialliset perustelut
   
   Valituksen kohteena on virkamiestuomioistuimen asiassa F-42/08, Marcuccio vastaan komissio, 18.2.2009 antama määräys, jolla päätettiin jättää tutkimatta kantajan kanne, jolla hän oli vaatinut korvausta vahingosta, jonka hän oli väittänyt aiheutuneen siitä, että komissio oli lähettänyt hänelle virkakirjeen sellaiseen telekopiolaitteeseen, joka ei ollut hänen käytössään, siksi, että tutkittavaksi ottamisen edellytysten puuttuminen oli ilmeistä.
   Vaatimustensa tueksi valittaja on vedonnut siihen, että annettu määräys on jätetty täysin perustelematta seuraavien seikkojen osalta:
   
               —
            
            
               vahingonkorvausvaatimuksen tutkimatta jättäminen
            
         
               —
            
            
               niiden kanneperusteiden tutkimatta jättäminen, jotka koskivat muun muassa sitä, että virkamiestuomioistuin toteaa vahingon aiheutuneen lainvastaisesta teosta
            
         
               —
            
            
               vastakanteen nostamispäivä; tässä yhteydessä valittaja vetoaa lisäksi menettelyvirheeseen, joka johtuu siitä, ettei velvollisuutta jättää ottamatta huomioon liian myöhään nostetun vastakanteen sisältö, joka oli omiaan vakavasti vahingoittamaan valittajan intressejä.
            
         Valittaja vetoaa myös oikeudenmukaisen oikeudenkäynnin periaatteen loukkaamiseen, Euroopan ihmisoikeussopimuksen 6 artiklan ja Euroopan unionin perusoikeuskirjan 47 artiklan rikkomiseen.